02/4. kd Euroopa Liidu Teataja 103 31989D0436 L 206/16 EUROOPA ÜHENDUSTE TEATAJA 18.7.1989 NÕUKOGU OTSUS, 3. mai 1989, Euroopa Majandusühenduse ja Šveitsi Konföderatsiooni vahelise lepingu juurde kolmanda lisaprotokolli sõlmimise kohta, mis tuleneb Hispaania Kuningriigi ja Portugali Vabariigi ühinemisest ühendusega (89/436JEMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: Hispaaniast pärineva impordi suhtes kohaldatavate tollimaksude sissenõudmise täielik peatamine Šveitsi Konföderatsiooni poolt lihtsustaks kaubavahetust nende kahe riigi vahel; Euroopa Majandusühenduse ja Šveitsi Konföderatsiooni vahel Brüsselis 22. juulil 1972 sõlmitud lepingu (!) juurde kuuluv lisa- protokoll, mis sõlmiti tulenevalt Hispaania Kuningriigi ja Portu- gali Vabariigi ühinemisest ühendusega, ei sätesta Hispaaniast imporditud kaupade suhtes kohaldatavate tollimaksude sisse- nõudmise peatamist Šveitsi Konföderatsiooni poolt; seetõttu on vaja kiita heaks nimetatud lepingu juurde kuuluv kol- mas lisaprotokoll, et sätestada Hispaaniast Šveitsi imporditavate ja nimetatud lepinguga reguleeritud toodete suhtes kohaldatavate tollimaksude sissenõudmise täielik peatamine, (2) EÜTL 300, 31.12.1971, lk 189. ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Šveitsi Konföderatsiooni vahelise lepingu juurde kuuluv kolmas lisaprotokoll, mis tuleneb Hispaania Kuningriigi ja Portugali Vabariigi ühinemisest ühendusega. Protokolli tekst on lisatud käesolevale otsusele. Artikkel 2 Nõukogu eesistuja edastab protokolli artikliga 3 ettenähtud teate. (2) Artikkel 3 Käesolev otsus jõustub järgmisel päeval pärast selle avaldamist Euroopa Uhenduste Teatajas. Brüssel, 3. mai 1989 Nõukogu nimel eesistuja P. SOLBES (2) Nõukogu peasekretariaat avaldab protokolli jõustumise kuupäeva Euroopa Ühenduste Teatajas.